Maandag 10 Julie 2017	Geplaas deur Jana Luther
Lees 9941 tye
Saterdag 08 Julie 2017	Geplaas deur Gerhard van Huyssteen
Lees 8833 tye
te danke aan
te wyte aan
Ek en 'n ou, ou liedjie, van lewer, swel en vee
Saterdag 01 Julie 2017	Geplaas deur Gerhard van Huyssteen
Lees 5685 tye
As Gerhard Steyn sy Baby Tjoklits uitgeblêr het, het ons altyd lekker saam gesing-skree: "Baby, ek like jou soos sinus // My hart klop tjoklits as jy naby is // Baby // Baby tjoklits."
Vreemd dat jy van iemand hou "soos sinus", dag ek altyd, maar dalk is dit maar een van daai rare goed van Afrikaanse lirieke. As hy in dieselfde liedjie "Jy weet ek doen, jy weet ek doen" kan sing, dan kan 'n mens seker maar iemand "like soos sinus" ook.
Eers veel later moes ek leer dat hy eintlik sing: "Baby, ek like jou soos jy is ..."
Die peetkind wat in die wyk lê
Donderdag 29 Junie 2017	Geplaas deur Sophia Kapp
Lees 909 tye
Ek kry gister 'n navraag van 'n VivA-gebruiker: Wat wil die mense op dié vorm hê? Aangeheg by die navraag is 'n foto van 'n vrywaringsvorm wat haar dogter van die skool af gebring het, wat die ma moet invul en teken. (Die vorm is deur die skool versprei, maar deur die Wes-Kaapse Provinsiale Regering uitgereik.) Daarop moet sy die naam invul van haar "seun/dogter/wyk". Die ma is verstom. Watse wyk wil hulle hê? Haar kiesafdeling of die gemeente se wyk? En wat wil die Provinsiale Regering daarmee doen?
Ná 'n paar sekondes se kopkrap (dit was laatmiddag en ek was moeg) besef ek die "wyk" is 'n verkeerde vertaling van "ward" (wat in Engels 'n pleegkind of 'n wyk kan wees). Ek verduidelik die saak, die ma is gerus dat daar nie 'n gowwermintsbeampte agter haar vullisblikke skuil om aan te teken hoeveel tamaties sy in 'n week weggooi nie, en die Kaap is Hollands.
Of nie Hollands nie.
Alles wat ons skryf, is Grieks vir my
Woensdag 28 Junie 2017	Geplaas deur Gerhard van Huyssteen
Lees 1192 tye
Gegroet uit Siprus!
Jare gelede, toe ek op 'n spesialiteitsrigting in die taalkunde moes besluit, het ek gehoor van die Mediterranean Morphology Meeting – 'n kongres waar 'n klomp internasionale bleeksielakademici jaarliks by een of ander eksotiese plek aan die Middellandse See vergader om die nuutste insigte in woordbouteorieë met mekaar te deel. Heerlike bestemming, het ek gedog en my voorts toegespits op dié terrein.
Die voorreg het my te beurt geval om hierdie jaar 'n referaat hier te mag lewer (nadat ek drie vorige kere geweeg en te lig in die broek bevind is). Toe ek maande gelede 'n opsomming vir keuring moes instuur, het ek beloof om te praat oor konstruksionistiese perspektiewe op twee kompeterende assosiatiewepluraliskonstruksies. Ek vermoed ek had op daardie stadium een of ander ligte neuropatiese spasma, want die letters van my opsomming dans nou – ses dae voor ek moet praat – onsamehangend en betekenisloos op my rekenaarskerm rond.